**Kúpna zmluva**

**uzavretá v zmysle § 588 a nasl. Občianskeho zákonníka**

**na Obecnom úrade Mužla, dňa 05.09.2018 medzi účastníkmi:**

**Predávajúci: Obec Mužla, so sídlom 943 52 Mužla č. 711, Slovenská republika, IČO 00309125, zastúpená Ing. Ivánom Farkasom, starostom obce**

**Kupujúci: 1. Zoltán Halász rod. Halász, nar.**

**trvalým bytom 943 52 Mužla, časť Čenkov č.876, Slovenská republika**

**2. Halászová Erika, rod. Szalayová, nar. trvalým bytom 943 52 Mužla, časť Čenkov 876, Slovenská republika**

**Článok I.**

Predávajúci Obec Mužla je vlastníkom nehnuteľnosti v katastrálnom území Mužla, vedenej na LV č. 4819, bytu č. 3, číslo vchodu 3 nachádzajúcom sa na prízemí bytového domu so súpisným číslom 876. Bytový dom s. č. 876, je postavený na pozemku parcely registra „C - KN“ č. 13140/8, druh pozemku : zastavaná plocha a nádvorie, výmera 490 m2 , zapísaný na LV č. 1120. Pozemok, zastavaný domom evidovaný v registri „C-KN“, je vo vlastníctve Slovenskej republiky – Slovenský pozemkový fond Bratislava a táto kúpna zmluva neupravuje právo k týmto pozemkom, pričom právo prechodu a príjazdu na celý pozemok prislúcha kupujúcemu zo zákona.

Spoluvlastnícky podiel bytu 1/1 podiel priestoru na spoločných častiach zariadeniach domu a na príslušenstve je 9622/48443.

Predmetom prevodu je iba byt vrátane spoluvlastníckeho podielu priestorov na spoločných častiach a spoločných zariadeniach domu. Predmetom prevodu nie je pozemok, na ktorom je postavený bytový dom.

Byt pozostáva zo 2 izieb a príslušenstva. Celková výmera podlahovej plochy bytu a vybavenia bytu v dome je 96,46 m2.

S vlastníctvom bytu je spojené spoluvlastníctvo spoločných častí a spoločných zariadení bytového domu; veľkosť spoluvlastníckeho podielu je určená ako podiel podlahovej plochy bytu k úhrnu podlahových plôch všetkých bytov a nebytových priestorov v bytovom dome a predstavuje 9622/48443.

Spoločnými časťami bytového domu sú základy bytového domu, strecha, obvodové múry, vodorovné nosné a izolačné konštrukcie a zvislé nosné konštrukcie.

Spoločnými zariadeniami domu sú bleskozvod, vodovodné, elektrické prípojky.

Súčasťou bytu je jeho vnútorné vybavenie a to: všetky vnútorné inštalácie, ktoré sú určené výlučne pre byt, a to rozvod vody a elektriny.

Zmluvné strany prehlasujú, že sú vedomí skutočnosti, že k bytovému domu nie je založená správa bytu – Zmluva o výkone správy a z toho dôvodu nie je možné pristúpiť k správe bytu a nevydáva sa potvrdenie o nedoplatkoch na úhradách za plnenia spojené s užívaním bytu a na tvorbe fondu prevádzky, údržby a opráv.

**Článok II.**

Nehnuteľnosť presne identifikovanú v článku I. **predávajúci predáva kupujúcemu a kupujúci uvedenú nehnuteľnosť kupujú do vlastníctva každý v podiele 1/2 k celku.** Pozemok č. 13140/8 nie je predmetom kúpnej zmluvy. Medzi účastníkmi je dohodnutá kúpna cena **996,-** **€, slovom deväťstodeväťdesiatšesť euro.** Kupujúci zaplatil kúpnu cenu  v hotovosti do pokladne obce.

**Článok III.**

Predávajúci prehlasuje, že na prevádzaných nehnuteľnostiach neviaznu žiadne dlhy, vecné bremená, zástavné práva ani iné povinnosti.

Kupujúci stav prevádzaných nehnuteľností reálne poznajú a nehnuteľnosť prijímajú v takom stave, v akom sa ku dňu vyhotovenia tejto zmluvy nachádza. Kupujúci nežiadajú znalecký posudok na zistenie technického stavu bytu a opráv, ktoré treba nevyhnutne vykonať v najbližších dvanástich mesiacoch.

Predávajúci a kupujúci bytu vyhlasujú, že v bytovom dome nie je správca a v dome nie sú objekty civilnej obrany.

**Článok IV.**

Obecné zastupiteľstvo Obce Mužla prevod nehnuteľnosti, presne identifikovanej v čl. I. prejednalo a schválilo dňa 21.09.2016. Výpis z uznesenia č. 18/21092016 je prílohou originálu kúpnej zmluvy. Kúpnu zmluvu schválilo dňa 05.09.2018, výpis z uznesenia č.37/05092018 je tiež prílohou kúpnej zmluvy.

**Článok V.**

Vlastníctvo k predmetu kúpy nadobudne vkladom do katastra nehnuteľností, poplatky súvisiace s prevodom platia kupujúci.

**Článok VI.**

a/ Zmluva bola vyhotovená v 4 rovnopisoch, z ktorých dva sú určené pre kataster nehnuteľností a po jednom vyhotovení pre účastníkov zmluvy.

b/ Zmluvné strany vyhlasujú, že zmluvu uzatvorili na základe vlastnej slobodnej vôle, že ich zmluvná voľnosť nie je obmedzená, zmluvu si prečítali, jej obsah rozumejú a na znak súhlasu podpisujú.

Predávajúci: Kupujúci:

...................................................... ........................................................

Ing. Iván Farkas Zoltán Halász

.......................................................

Erika Halászová